**II. DODATNE INFORMACIJE ZA:**

**9. razred**

**Rafting**

Rafting bo potekal po reki Savi, s startom v Medvodah in ciljem v Tacnu.

Udeleženci raftinga morate imeti za aktivnosti na vodi kopalke. Izvajalec bo poskrbel za neoprenske obleke. S seboj morate prinesti dodatno obutev (npr. stari športni copati, nikakor pa natikači), brisačo in vrečko za mokro garderobo. Zaradi hladne vode, je namerno škropljenje prepovedano!!

Odhod **posebnega avtobusa** v Tacen in naprej v Medvode bo **ob 8.20 izpred matične šole.**  Vozači pridete k šoli z 2. vožnjo šolskega avtobusa.

Vsi udeleženci boste razdeljeni v dve večji skupini. Prva skupina (7.a, 7.c in 9.b) bo v prvem delu športnega dne opravila spust z rafti. Medtem boste udeleženci druge skupine (7.b, 9.a in 9.c) igrali odbojko na mivki ali nogomet. V drugem delu (po malici) se aktivnosti zamenjajo.

Udeleženci raftinga se boste v Dol pri Ljubljani vrnili okoli 13.30.

**Plezanje in pohod na Grmado**

Športno plezanje bo potekalo na plezališču Turnc pod Grmado.

Odhod **posebnega avtobusa** v Vikrče bo **ob 7.30 izpred matične šole.**

Plezalci morate imeti s seboj športna oblačila. Ne pozabite na rezervna oblačila in sredstva proti klopom. Obuti morate biti v kvalitetne športne čevlje (superge), z grobim podplatom. Priporočljivi so planinski čevlji.

K matični šoli se boste vrnili okoli 13.30 ure.

**Kolesarjenje**

Kolesarjenje bo potekalo na relaciji matična šola (Videm) – Litija - matična šola (Videm).

Kolesarji se pred matično šolo na Vidmu zberete ob 8.30. K matični šoli se boste predvidoma vrnili ob 12.30.

Kolesarji morate imeti svoje, tehnično brezhibno kolo. OBVEZNA je uporaba **ČELADE** IN **ODSEVNEGA BREZROKAVNIKA**.

Kolesarje opozarjamo, da je strogo prepovedano samovoljno oddaljevanje od kolone.

**Pohod po okolici**

Učenci, ki se niste prijavili na športni dan, se morate udeležiti pohoda do Oklega.

Vsi pohodniki se zberete ob 7.30 na igrišču v parku pred šolo. Povratek je predviden ob 12.30.

Želimo vam lep športni dan!

Vodja športnega dne Ravnatelj:

Aleš Lebar Gregor Pečan

9.a